Marcello Lippi

Marcello Romeo Lippi (gebore 12 April 1948) is ’n Italiaanse voormalige professionele sokkerspeler en afrigter. Hy het die grootste deel van sy speelloopbaan as ’n sentrale verdediger, of libero, by Sampdoria deurgebring, waar hy ononderbroke van 1969 tot 1978 gespeel het. Hy het in 1982 op die ouderdom van 34 opgehou speel en het eerder ’n afrigtingsloopbaan begin. Sy suksesvolste werk op klubvlak was by Juventus, waar hy vyf keer die plaaslike Scudetto gewen het en in 1996 die UEFA Kampioeneliga, nadat hulle Ajax in die eindstryd geklop het. 

In Julie 2004 is hy as hoofafrigter van die Italiaanse nasionale span aangestel, en twee jaar later het die Azzurri die mees gesogte titel in wêreldsokker gewen: die Wêreldbeker. Die toernooi in Suid-Afrika vier jaar later het egter in ’n Italiaanse fiasko geëindig.

Op 17 Mei 2012 het Guangzhou Evergrande van die Chinese Superliga aangekondig dat hulle Lippi amptelik op ’n twee-en-’n-half-jaar-kontrak ter waarde van sowat €30 miljoen onderteken het. Die aanstelling was ’n groot sukses, en onder Lippi se leiding het die span die Chinese liga drie keer gewen, asook ander binnelandse bekertoernooie en die Asiatiese Kampioeneliga. Hy het daarna die eer gehad om die Chinese nasionale span te lei voordat hy sy afrigtingsloopbaan in 2019 afgesluit het.

 Verwysings 

Kategorie:Italiaanse sokkerspelers
Kategorie:Sokkerafrigters
Kategorie:Geboortes in 1948
Kategorie:Lewende mense